stanford-oval/wikipedia huggingface dataset:
קיזי אדג'ל
הערות שוליים

↑  "Independent and State Schools' Partnership" (PDF). Orleans Park School. נבדק ב-27 באפריל 2021. {{cite web}}:  (עזרה)
↑  Valente, Danielle (8 באוגוסט 2023). "Who is Kizzy Edgell from Heartstopper?". Life. נבדק ב-13 באוגוסט 2023. {{cite web}}:  (עזרה)
↑  Craig, David (10 באוגוסט 2023). "Meet the cast of Heartstopper, Netflix's LGBTQ+ teen drama". Radio Times. נבדק ב-13 באוגוסט 2023. {{cite web}}:  (עזרה)
↑  Hans, Simran (4 באוגוסט 2023). "L.G.B.T.Q. Teens on Heartstopper: 'I'm Fine With It Not Being Perfect'". The New York Times. נבדק ב-13 באוגוסט 2023. {{cite web}}:  (עזרה)
↑  Damshenas, Sam (14 באפריל 2022). "The cast of Netflix's Heartstopper covers GAY TIMES: 'It shows the beauty of queer love'". Gay Times. נבדק ב-13 באוגוסט 2023. {{cite web}}:  (עזרה)
↑  James, Alastair (12 באוגוסט 2023). "Heartstopper Kizzy Edgell and Corinna Brown on their emotional S2 finale scene". Attitude. נבדק ב-13 באוגוסט 2023. {{cite web}}:  (עזרה)
↑  James, Alastair (10 באוגוסט 2023). "Heartstopper S2's cast on the importance of providing LGBTQ representation". Attitude. נבדק ב-13 באוגוסט 2023. {{cite web}}:  (עזרה)
↑  Schifano, Izzy (6 במאי 2022). "This is what all the Heartstopper cast are actually like in real life". The Tab. נבדק ב-13 באוגוסט 2023. {{cite web}}:  (עזרה)
↑  Crosbie, Eve (22 באפריל 2022). "The cast of Heartstopper on how they created Netflix's most joyous show". Glamour. נבדק ב-13 באוגוסט 2023. {{cite web}}:  (עזרה)
יחזקאל סירקין

| --- | --- |

הרב יחזקאל סירקין מקאפוסט, שנות ה-80 של המאה ה-19
 לידה:  שנות ה־20 של המאה ה־19 
 פטירה:  1889 
 תקופת הפעילות:  ?–1889 
 
הרב יחזקאל סירקין (נולד בין ה'תקפ"א לה'תקפ"ח - נפטר בט"ז באלול ה'תרמ"ט, 12 בספטמבר 1889) היה רב רוסי, רבן של יאקובשטאדט שבלטביה וקאפוסט שברוסיה הלבנה במחצית השנייה של המאה ה-19.
קורות חיים

נולד בעיר טטורסק לרב משה סירקין מוויטבסק. לאחר נישואיו כיהן זמן מה כראש ישיבה בוויטבסק, כרבה של יאקובשטאדט ולאחר מכן במשך למעלה מ-30 שנה כרבה של קאפוסט ומנהיג עדת החסידים בעיר. היה מקורב לאדמו"רי חסידות חב"ד.
כתביו

ספרו הראשון "בנין יחזקאל" על מסכת נדרים ומסכת כתובות יצא לאור בוורשה בשנת תרכ"א בהסכמת רב העיר רבי דובעריש מייזליש, האדמו"ר רבי יצחק מאיר אלתר מגור והרב ישעיה מושקט רבה של פראגה.
רבים מחידושיו התפרסמו בכתב העת הרבני "יגדיל תורה" שראה אור באודסה בשנות ה-70 וה-80 של המאה ה-19. חיבור נוסף שלו בשם "בנין יחזקאל" נדפס באודסה תרמ"ה וכולל בעיקר דיון מחודש בנושאים שדן בהם על גבי גיליונות ה"יגדיל תורה".
חידושים נוספים שלו משוקעים בכתבי בני דורו. כך למשל עוסק הסימן הראשון בספר "ראש לראובני" של הרב ראובן לוין מדננבורג במשא ומתן עם הרב סירקין על שיעור אורך חוטי הציצית.
לקריאה נוספת

חידושים על מס' נדרים וכתובות מהגאון מוה"ר יחזקאל סירקין אבד"ק קאפוסט זצ"ל, בתוך: כרם שלמה (באבוב), חוברת ק"צ, תמוז תשנ"ז, עמ' יג-יח
הערות שוליים

↑  אברהם שפירא, קאפוסט, טלגרמה ל"המליץ" (12 ספטמבר), המליץ, 25 בספטמבר 1889. המקורות להלן "קישורים חיצוניים" שגו בזה ונתנו תאריכים אחרים.
| --- | --- |
בקרת זהויות :  NLI: 987007510087505171  VIAF: 308280638   WorldCat (עם VIAF): 308280638
ליל טיג'יי

| --- | --- |

 לידה:  30 באפריל 2001 (בן 23) הברונקס, ארצות הברית 
 שם לידה:  Tione Jayden Meritt 
 שם במה:  Lil Tjay 
 מוקד פעילות:  ארצות הברית 
 תקופת הפעילות:  מ-2017 
 סוגה:  מוזיקת היפ הופ 
 שפה מועדפת:  אנגלית 
 חברת תקליטים:  קולומביה רקורדס 
 www.liltjaymusic.com
 
טיון ג'יידן מריט (באנגלית: Tione Jayden Merritt; נולד ב-30 באפריל 2001), הידוע בשם הבמה ליל טיג'יי (Lil Tjay), הוא ראפר, זמר ופזמונאי אמריקאי מניו יורק. הוא נולד וגדל בברונקס, והחל את הקריירה המוזיקלית שלו ב-2017. הוא ידוע בעיקר בזכות הסינגלים "F.N" ו-"Brothers", שנכנסו למצעד הבילבורד הוט 100. אלבום הבכורה שלו, True 2 Myself, שיצא בשנת 2019, הגיע בשיאו למקום החמישי במצעד הבילבורד 200.
ב-22 ביוני 2022, TMZ דיווחה שמריט נורה מספר פעמים ועבר ניתוח חירום
קריירה

בשנת 2017, ליל טיג'יי החל להוציא מוזיקה ב-SoundCloud.‏ "Resume", אחד משיריו הראשונים, יצא לאור כשטיג'יי היה בן 16, והחל להתפשט במהירות ברשת. ב-10 במרץ 2018, התחרה טיג'יי וזכה במקום הראשון בתחרות ה-Coast 2 Coast LIVE NYC All Ages Edition, שם הופעתו זכתה לתשומת לב מ-A&R של חברת תקליטים, שהשתתף כדי לשפוט בתחרות. זמן קצר לאחר מכן, הוציא טיג'יי את הסינגל "Brothers", שהפך לשירו המצליח ביותר באותה התקופה והוביל לכך שחתם בחברת התקליטים קולומביה רקורדס.
במהלך עשרת החודשים הראשונים לקריירת המוזיקה של ליל טיג'יי, הוא הוציא חמש רצועות שזכו למיליוני השמעות ב-SoundCloud. ביולי 2018, ליל טיג'יי עבד עם המפיק קאש מאני AP על השיר "None of Your Love", שזכה גם הוא לעשרות מיליוני השמעות. בסוף 2018, הוציא את מיני-אלבום הבכורה שלו, No Comparsion.
בינואר 2019 התארח טיג'יי בסינגל "Pop Out" של הראפר פולו ג'י, שהגיע בשיאו למקום ה-11 במצעד הבילבורד הוט 100. מאוחר יותר באותה השנה, הוציא מיני-אלבום בשם F.N; הסינגל המוביל מתוך המיני-אלבום, "F.N", הגיע בשיאו למקום ה-56 במצעד הבילבורד הוט 100 והפך לשיר הסולו הראשון שלו במצעד. ב-11 באוקטובר 2019, הוציא את אלבום הבכורה שלו, True 2 My Self, שהגיע היישר אל המקום החמישי במצעד הבילבורד 200.
בתחילת 2020 נכנס טיג'יי בשנית למצעד הבילבורד הוט 100, עם הסינגל "20/20", שהגיע בשיאו למקום ה-94 במצעד. ב-8 במאי 2020 הוציא ליל טיג'יי את המיני-אלבום State of Emergency, שהתמקד רבות במוזיקת דריל. המיני-אלבום בן שבעה השירים כלל את הרצועה "Zoo York", בהשתתפות פאביו פוריין ופופ סמוק, שהגיעה בשיאה למקום ה-65 במצעד הבילבורד הוט 100. ביולי 2020 התארח ליל טיג'יי באלבום הבכורה של פופ סמוק, Shoot for the Stars, Aim for the Moon, שיצא לאחר מותו של פופ סמוק, בשיר "Mood Swings", שהגיע למקום ה-17 במצעד הבילבורד הוט 100. ב-11 באוגוסט 2020, ליל טיג'יי נכלל ב-Freshman Class של מגזין ה-XXL.
ב-12 בפברואר 2021 הוציא את הסינגל "Calling My Phone" מתוך אלבומו השני, יחד עם 6lack. השיר הגיע למקום השלישי במצעד הבילבורד הוט 100. ב-2 באפריל, הוציא את אלבומו השני, Destined 2 Win.
נכון לחודש אוקטובר 2021, הוא צבר כ-2.45 מיליארד השמעות בפלטפורמות הסטרימינג.
ב-14 ביולי 2023 יצא אלבומו השלישי, 222.
ב-6 בדצמבר 2024, הוציא בהפתעה טיג׳יי את המיני אלבום “Farewell”, המסמל פרידה מחברת התקליטים קולומביה רקורדס ויציאה לדרך עצמאית.
דיסקוגרפיה > אלבומי אולפן

2019: True 2 Myself
2021: Destined 2 Win
2023: 222
דיסקוגרפיה > מיני-אלבומים

2018: No Comparison
2019: F.N
2020: State of Emergency
הערות שוליים

↑  "Get to Know Hip-Hop Heartthrob Lil Tjay, Who Wants to Be the Next Usher". Pitchfork. נבדק ב-2019-02-10.
↑  "Lil tjay - Lil tjay Performs at Coast 2 Coast LIVE | NYC All Ages Edition 3/10/18 - 1st Place | Videos | Coast 2 Coast LIVE | Largest Artist Showcase in the World". Coast 2 Coast Live. נבדק ב-2019-04-05.
↑  Suarez, Gary. "5 Hip-Hop Singles To Watch This Winter On The Billboard Hot 100". Forbes. נבדק ב-2019-02-10.
1 2  "Exploding NYC rapper Lil Tjay doesn't want 'None Of Your Love'". Elevator. 2018-08-02. נבדק ב-2019-04-05.
1 2  "Lil Tjay | Biography & History". AllMusic. נבדק ב-2019-04-03.
↑  "Lil Tjay on Apple Music". Apple Music. נבדק ב-2019-04-02.
↑  Williams, Kyann-Sian (8 במאי 2020). "Lil Tjay – 'State Of Emergency' EP review: trap'n'b star makes cynical grab for New York drill hype". NME. נבדק ב-8 במאי 2020. {{cite web}}:  (עזרה)
↑  ""Fans are loving Lil Tjay's song Zoo York"". 8 במאי 2020. נבדק ב-8 במאי 2020 – via Twitter. {{cite web}}:  (עזרה)
↑  "Pop Smoke Chart History: Hot 100". Billboard. נבדק ב-20 ביולי 2020. {{cite web}}:  (עזרה)
↑  Cline, Georgette (11 באוגוסט 2020). "XXL 2020 FRESHMAN CLASS REVEALED". XXL. נבדק ב-11 באוגוסט 2020. {{cite web}}:  (עזרה)
↑  Trust, Gary (22 פבר' 2021). "Olivia Rodrigo's 'Drivers License' Leads Hot 100 For 6th Week, Lil Tjay's 'Calling My Phone' Dials Up No. 3 Debut". Billboard. נבדק ב-22 פבר' 2021. {{cite web}}:  (עזרה)תחזוקה - ציטוט: url-status (link)
↑  Findlay, Mitch (24 במרץ 2021). "Lil Tjay Announces New Album "Destined 2 Win"". HotNewHipHop. נבדק ב-24 במרץ 2021. {{cite web}}:  (עזרה)
↑  21 Under 21: See Who Made the 2021 List, Billboard (באנגלית)
| --- | --- |
בקרת זהויות :  BnF: cb180948845 (data)  ISNI: 0000 0004 7850 6845  LCCN: no2019161756  MusicBrainz: d44b92db-dd49-4636-abe8-7c381f90b7aa  VIAF: 156157342833210100008   WorldCat (עם VIAF): 156157342833210100008
חטיפות המטוסים בפיגועי 11 בספטמבר

חטיפות המטוסים בפיגועי 11 בספטמבר בוצעו בבוקר 11 בספטמבר 2001. בבוקר זה נחטפו ארבעה מטוסי נוסעים במהלך טיסות פנים בארצות הברית. לאחר שהשתלטו החוטפים על המטוסים הם החליפו את טייסיהם בטייס מביניהם שמטרתו הייתה ניווט המטוס אל היעד שבו תוכנן לפגוע.
טיסה 11 של אמריקן איירליינס, מבוסטון ללוס אנג'לס, המריאה ב-7:59. המטוס, ועליו 92 בני אדם, התנגש במגדל הצפוני של מרכז הסחר העולמי בשעה 8:46 בבוקר, שעון ניו יורק. היו עליו חמישה חוטפים בראשות הבכיר שביניהם, מוחמד עטא, מחבל מוסלמי ממוצא מצרי.
טיסה 175 של יונייטד איירליינס, מבוסטון ללוס אנג'לס, המריאה ב-8:14. המטוס, ועליו 65 בני אדם, התנגש במגדל הדרומי בשעה 9:03. בעקבות ההתרסקות הראשונה היו מצלמות רשתות הטלוויזיה מכוונות כבר אל המגדל, והתנגשות המטוס בו נחזתה בשידור חי על ידי מיליוני צופים. על המטוס היו חמישה חוטפים בראשות מרואן א-שייחי, מחבל ממוצא אמירתי.
טיסה 77 של אמריקן איירליינס, מוושינגטון די. סי. ללוס אנג'לס, המריאה ב-8:20. המטוס, ועליו 64 בני אדם, התנגש בפנטגון בשעה 9:37. על המטוס היו חמישה חוטפים בראשות המחבל הסעודי חאני חנג'ור.
טיסה 93 של יונייטד איירליינס, מניוארק לסן פרנסיסקו, המריאה ב-8:42. המטוס, ועליו 44 בני אדם, ביניהם ארבעה חוטפים, התרסק בשדה פתוח במדינת פנסילבניה בשעה 10:03 לאחר שנוסעי המטוס ניסו להשתלט על החוטפים, אך לא הצליחו. מפקד החטיפה היה זיאד ג'ראח, מחבל מוסלמי ממוצא לבנוני.
החטיפות > טיסה 11

מתקפת הטרור התחילה בחטיפת טיסה 11 של אמריקן איירליינס. חמשת החוטפים: מוחמד עטא, עבד אל-עזיז אל-עומארי, ואליד אל-שחרי, ואעיל אל-שחרי וסטאם אל-סוקמי עלו על מטוס הבואינג 767, והתיישבו בנפרד אחד מהשני במחלקה הראשונה ובמחלקת עסקים. על פי ההערכות ב-8:14, כ-15 דקות לאחר ההמראה, החלה החטיפה. החוטפים שהיו חמושים בסכינים, נכנסו לתא הטייס. עטא, בכיר החוטפים ובעל ידע בטיס, השתלט על ניווט המטוס. ב-8:25 הוא ניסה להעביר מסר לנוסעים דרך הקשר במטוס אך עקב טעות שביצע עבר המסר לפקחי הטיסה ששמעו אותו אומר: "יש לנו כמה מטוסים, רק תשבו בשקט, אנחנו חוזרים לנמל התעופה". כדקה לאחר מכן נשמע קולו של עטא שוב אומר: "שאף אחד לא יזוז. הכל יהיה בסדר. אם תנסו לעשות משהו אתם תסכנו את עצמכם ואת המטוס. פשוט תישארו בשקט." בעקבות הודעות אלה הבינו פקחי הטיסה לראשונה כי המטוס נחטף.
שתי דיילות הצליחו ליצור קשר טלפוני עם משרדי אמריקן איירליינס, ודיווחו שהחוטפים ריססו חומר המקשה על הנשימה ודחקו את הנוסעים לאחורי המטוס באומרם שיש בידם פצצה. הן אמרו ששתי דיילות ונוסע נדקרו, ושהם טסים בגובה נמוך מאוד. הקשר עם הדיילות נמשך כמעט עד להתרסקות המטוס. מינהל התעופה האזרחית של ארצות הברית הודיע על דבר החטיפה לפיקוד הגנת האוויר והחלל של צפון אמריקה שאחראי על פיקוח התנועה האווירית בצפון אמריקה. שני מטוסי F-15 הוזנקו לעבר המטוס החטוף אך היה זה מאוחר מדי. בשעה 8:46 ניווט עטא את המטוס לעבר המגדל הצפוני של מגדלי התאומים והתרסק לתוכו. כל 81 הנוסעים שהיו במטוס (כולל חמשת החוטפים) ו-11 אנשי הצוות נספו בהתרסקות.
החטיפות > טיסה 175

טיסה 175 של יונייטד איירליינס נחטפה ב-8:45 לערך. דגם המטוס, בואינג 767, ונתיב הטיסה, מבוסטון ללוס אנג'לס, היו זהים לאלה של טיסה 11. חמשת החוטפים: מרואן אל-שייחי, פאיז באניחמאד, חמזה אל-גמדי, אחמד אל-גמדי ומוהנד אל-שהרי עלו לטיסה בנפרד על מנת לא לעורר חשד, והתיישבו בכיסאות נפרדים במחלקה הראשונה. אף על פי שכמה מהחוטפים נראו לחוצים לפני העלייה למטוס, וחלקם אף התקשו לענות על שאלות ביטחוניות בסיסיות, לא עורר הדבר את חשדם של אנשי הביטחון, ואף אחד מהחוטפים לא סווג כ"בעייתי" ולא נבדק בקפידה. הטיסה המריאה בשעה 8:14. בשעה 8:37 יצר פקח הטיסה קשר עם הטייסים ושאל אותם אם הם מצליחים לראות את טיסה 11. הטייסים ענו בחיוב ופקח הטיסה הורה להם לשמור מרחק מהמטוס החטוף.
על פי העדויות הקיימות, נראה כי החטיפה התבצעה בין השעות 8:42 ל-8:46. החוטפים נכנסו בכוח לתא הטייס ואל-שייחי השתלט על ניווט המטוס. הוא הסיט את המטוס מנתיב טיסתו המתוכנן וכיוון אותו לעבר ניו יורק. פקח הטיסה שהבחין כי המטוס סוטה ממסלולו ניסה ליצור קשר עם הטייסים מספר פעמים, ללא הצלחה. הפקח הצליח להסיט בזמן מספר מטוסים אחרים שהיו במסלול התנגשות עם המטוס החטוף, והודיע לממונים עליו כי יש חשד כי המטוס נחטף. פקחי הטיסה המשיכו לעקוב אחרי מסלולו של המטוס שהחל בצלילה מבוקרת מטה, לכל אורך טיסתו. בינתיים יצרו הנוסעים קשר טלפוני עם העולם החיצון. דווח שהחוטפים דקרו למוות את הטייסים בסכין, וגם שהם ריססו חומר מסוים ואיימו כי יש ברשותם פצצה. המטוס התנגש במגדל הדרומי של מרכז הסחר העולמי וכל 56 נוסעי המטוס (כולל חמשת החוטפים) ו-9 אנשי צוות נספו מיידית. שעת ההתרסקות הייתה 9:03, והיא נצפתה בשידור חי על ידי מיליוני אנשים לאחר שרשתות הטלוויזיה קטעו את שידוריהם הרגילים בעקבות ההתנגשות הראשונה, ועברו לשידורים ישרים מניו יורק כשהמצלמות מכוונות אל עבר המגדלים.
החטיפות > טיסה 77

בשעה שבין 8:51 ל-8:54, דקות ספורות לאחר שטיסה 11 התרסקה על המגדל הצפוני של מגדלי התאומים ופיקוח התנועה האווירית בארצות הברית התחיל לקבל דיווחים ראשונים על חטיפתה של טיסה 175, נחטפה טיסה 77 שיצאה מוושינגטון הבירה ללוס אנג'לס. חמשת החוטפים: האני אנג'ור, נאווף אל-חזמי, מג'ד מוקד, חאלד אל מיהדר וסאלם אל-חזמי, הגיעו לנמל בנפרד מעט אחרי השעה 7:00. לפני העלייה למטוס זוהו כל החמישה כחשודים ונבדקו בקפדנות על ידי אנשי האבטחה בנמל. החוטפים הורשו לעלות למטוס אף על פי שהם נשאו על גופם סכינים יפניים שכן לא היה איסור על הדבר באותה עת. החמישה התיישבו בנפרד במושבים במחלקה הראשונה, והמטוס מדגם בואינג 757 המריא בשעה 8:20. כחצי שעה לאחר ההמראה, נכנסו החוטפים לתא הטייס, ואנג'ור, הטייס וראש החוליה, השתלט על ניווט המטוס. בשעה 8:56 הבחין מגדל הפיקוח כי המטוס ביצע פניית פרסה לא מתוכננת, וכי הוא טס לכיוון וושינגטון הבירה. הייתה זו חטיפת המטוסים השלישית עד לאותה שעה והחטיפה השנייה בה היה מעורב מטוס של חברת אמריקן איירליינס. בעקבות כך, הוחלט בחברה על קרקוע כל טיסותיה עד להודעה חדשה.
גם בטיסה זו הצליחו מספר נוסעים ליצור קשר עם העולם החיצון. בדומה לחטיפות האחרות דווח גם הפעם על העברת הנוסעים לאחורי המטוס. בינתיים, התקשו פקחי הטיסה לעקוב אחרי המטוס עקב מיעוט אמצעי המעקב באזור שבו טס. בשעה 9:09 התקבל דיווח שגוי כי המטוס התרסק. מספר דקות לפני שהמטוס התרסק באמת, התקשרה ברברה אולסון, אחת הנוסעות בטיסה, לבעלה, הפרקליט הכללי הפדרלי, טד אולסון, ואמרה לו כי מטוסה נחטף. בעלה בתורו יידע אותה על החטיפות וההתרסקויות הקודמות. אולסון דיווחה לבעלה כי אחד הטייסים נמצא ביחד איתם באחורי המטוס, בניגוד לשאר הטיסות בהן דווח כי החוטפים רצחו את הטייסים. זמן קצר לאחר מכן השיחה נותקה. המטוס החל בצלילה חדה כלפי מטה. בשעה 9:37 ראו עדים רבים על הקרקע את המטוס מבצע תמרונים מסובכים בגובה נמוך מאוד ומיד לאחר מכן מתנגש בפנטגון לאחר שפגע במספר פנסי רחוב בדרך. כל 58 הנוסעים שהיו במטוס (כולל חמשת החוטפים) ו-6 אנשיי צוות נספו מיידית בהתרסקות.
החטיפות > טיסה 93

גורלה של טיסה 93 של יונייטד איירליינס היה מעט שונה מגורל הטיסות האחרות – כמו בהן גם בה נהרגו כל הנוסעים, אך שלא כבאחרות לא הצליחו החוטפים להשתמש בה כדי לחולל הרג המוני על הקרקע.
הטיסה הייתה אמורה להמריא בשעה 8:00 אך עקב עומס שהיה בשדה התעופה המריאה הטיסה באיחור של כ-40 דקות, בשעה 8:42. בניגוד לשאר הטיסות החטופות, אותן חטפו חמישה חוטפים, על מטוס הבואינג 757 היו ארבעה חוטפים, זיאד ג'ראח, אחמד אל-עזנאווי, אחמד אל-נמי וסעיד אל-גאמדי. בדומה לחטיפות האחרות, חלק מהחוטפים עלו גם הפעם ללא מטען אולם רק אל-עזנאווי נבחר לעבור בדיקה מדוקדקת. האיחור בהמראת המטוס פגע בתוכניותיהם של החוטפים שכן כל הטיסות האחרות המריאו בזמן קרוב אחד לשני. בעת המראת טיסה 93 תוכניתם של המחבלים כבר הייתה בעיצומה. טיסה 11 הייתה דקות ספורות לפני פגיעה במגדל הראשון של מגדלי התאומים וטיסה 175 בדיוק נחטפה. ב-9:24 התקבל בתא הטייס של טיסה 93 דיווח ממרכז יונייטד איירליינס לפיו יש לנהוג בזהירות מוגברת, מאחר שמטוסים התנגשו במרכז הסחר העולמי. ב-9:28 החלה החטיפה. שלוש הטיסות האחרות נחטפו כ-30 דקות לאחר ההמראה. כעבור כמה דקות מההשתלטות התיישב ג'ראח בכיסא הטייס וביקש מהנוסעים ברמקול שיישבו במקומותיהם. הוא גם הודיע כי יש פצצה על המטוס, שיש להם דרישות ושהם חוזרים לנמל התעופה. גם בפעם הזאת מגדל הפיקוח שמע את הודעתו של ג'ראח וכך נודע להם לראשונה כי המטוס נחטף. ג'ראח הסיט את המטוס מנתיב טיסתו וכיוון אותו לעבר וושינגטון.
באמצעות הטלפונים הניידים קיבלו נוסעי הטיסה תמונה בהירה של מה שהתרחש באותו בוקר בניו יורק, והבינו מה הולך להיות גורלה של הטיסה שלהם. הנוסעים החליטו להסתער על החוטפים ולהשתלט על המטוס. החלטה שיצאה לפועל ב-9:57. הנוסעים הצליחו להגיע עד לדלת תא הטייס וניסו לפרוץ פנימה. הטייס החוטף, ג'ראח, הגיב בטלטול המטוס, כדי לפגוע ביכולת הנוסעים לנוע. ג'ראח הפסיק את טלטול המטוס ב-10:00. בהקלטות מתא הטייס שנמצאו נשמעים קולות של צעקות וזכוכיות מתנפצות. ג'ראח נשמע שואל חוטף אחר: "זהו? שנגמור עם זה?" וזה ענה "לא עכשיו, כשכולם יגיעו, נגמור עם זה". לאחר מכן, ג'אראח שאל שוב "זהו זה, שנוריד אותו?" ואחד החוטפים ענה לו בחיוב. הנוסעים המשיכו בניסיונותיהם לפרוץ לתא הטייס, וב-10:02 שב וצעק אחד החוטפים: "תוריד את זה. תוריד את זה" ואחר כך נשמעה צעקת "אללה אכבר". ג'ארח גילגל את המטוס על גבו, והוריד את אפו מטה. המטוס החל בצלילה חדה מאוד, ובשעה 10:03 התרסק בשדה פתוח סמוך לשאנקסוויל, פנסילבניה.
יש חילוקי דעות בשאלה האם הנוסעים הצליחו לפרוץ לתא הטייס בדקות האחרונות של הטיסה, אך נראה שהם היו זקוקים לזמן קצר מאוד להשתלט על המטוס. הם לא הצליחו למנוע מהחוטפים להביא עליהם את מותם, עם זאת, הם מנעו את ריסוקו של המטוס על מטרה בבירה האמריקאית, כשהסברה היא שהכוונה הייתה לפגוע בבית הלבן או בקפיטול. רגעיהם האחרונים עוררו עניין ציבורי והפכו בתודעת הכלל לסיפור גבורה אמריקני. אחד הנוסעים, טוד בימר, קרא לגלגל עגלה במטוס ולהשתמש בה כאיל ניגוח כדי לפרוץ את תא הטייס. דבריו צוטטו שלא כהלכה כאילו אמר let's roll, נתחיל לפעול, ביטוי שהפך לסיסמה מפורסמת.
תגובת הרשויות האמריקניות

התנהגותו של הנשיא בוש בדקות הראשונות לאחר ההתנגשות הייתה נושא למחלוקת. על פי המידע הראשוני שניתן לו, סבר בוש כי מטוס קטן פגע במגדל הצפוני כתוצאה מתאונה. באותה עת שהה בבית ספר בפלורידה. הוא המשיך להקשיב לילדים קוראים מתוך ספר לפחות חמש דקות גם לאחר שנודע לו על פגיעת המטוס השני. מאוחר יותר סיפר כי חשב באותו רגע שהדבר החשוב ביותר הוא לשמור על הבעה של קור רוח. הוחלט להעלות את הנשיא במהירות למטוס אייר פורס 1, ולהחליט מאוחר יותר על יעד, ולא להחזירו לוושינגטון. בשעה 9:40 התקבלה ידיעה לפיה מטוס חטוף פונה לעבר הבית הלבן, והוחלט להעביר את יושביו, ביניהם סגן הנשיא, ריצ'רד צ'ייני, למקלט תת-קרקעי. דווח שהתקשורת בין בכירי הממשל הייתה בעייתית והקו שב ונותק.
בשעה 10:15 קיבל צ'ייני החלטה להפיל את המטוס החטוף שהתקדם לעבר וושינגטון. בשעה 10:20 התקבל אישור הנשיא להחלטה. החלטות אלו, שהיו כבר לא רלוונטיות, התקבלו בעקבות טעות חמורה של רשות התעופה האמריקניות שכשלה במעקב אחרי המטוס ולא ידעה שהוא התרסק כמה דקות קודם לכן. בסופו של דבר התברר שההחלטות לא הועברו לכל זרועות האוויר האמריקניות, אם כי היו מטוסי קרב שהועלו לאוויר עם הוראה כזו. לאחר מכן היו דיווחים מוטעים על מטוסים חטופים נוספים שנמצאים באוויר. הוועדה לחקר אירועי 11 בספטמבר הסיקה שבשל הבלבול המוחלט ששרר במערך ההגנה האווירית של ארצות הברית, קרוב לוודאי שטיסה 93 הייתה מתרסקת על מרכזי השלטון בגבעת הקפיטול אם נוסעיה לא היו מצליחים למנוע זאת. התנגדות נוסעים לחטיפתם הייתה מנוגדת להנחיות הרשמיות באותו זמן.
ראו גם

ההכנות לפיגועי 11 בספטמבר
תאוריית הקשר על פיגועי 11 בספטמבר
הערות שוליים

1 2 3 4 5 6  Staff Report - "We Have Some Planes": The Four Flights – a Chronology;‏New Video of 9/11 hijackers at Dulles Airport before attacks, Anderson Cooper 360. CNN.
↑  9/11 recordings chronicle confusion, delay
↑  Airports Screened Nine of Sept. 11 Hijackers, Officials Say; Kin of Victims Call for Inquiry into Revelation by Dan Eggen, The Washington Post
↑  Interview with Gail Jawahir, FBI
↑  We have planes. Stay quiet' - Then silence by Michael Ellison, The Guadian
↑  Pentagon Crash Highlights a Radar Gap; Limited System in One Area Made Flight 77 Invisible to Controllers for Half-Hour, The Washington Post
↑  אורן דותן, ‏המתקפה על ארה"ב: השאלות הפתוחות, באתר ‏מאקו‏, 6 בספטמבר 2011
↑  יענקי פרבר, היום לפני 16 שנה: מגדלי התאומים קרסו • מה קרה שם, באתר בחדרי חרדים, 11 בספטמבר 2017
↑  הרגעים הדרמטיים לאחר הפיגוע במגדלי התאומים: "מישהו ישלם בגדול", באתר מעריב אונליין, 9 בספטמבר 2016
| פיגועי 11 בספטמבר |
| --- | --- | --- |
| רקע | ההכנות לפיגועי 11 בספטמבר • פעולות החילוץ בתאומים • השפעות הפיגועים • תאוריות הקשר • הוועדה לחקר אירועי 11 בספטמבר |  |
| חטיפות המטוסים | טיסה 11 של אמריקן איירליינס • טיסה  175 של יונייטד איירליינס • טיסה 77 של אמריקן איירליינס • טיסה 93 של יונייטד איירליינס |  |
| אמנות ותרבות | 9/11 ההבדל הקטן • Tears in Heaven ‏• האדם הנופל • התייר ממגדלי התאומים • האנדרטה הלאומית והמוזיאון לפיגועי 11 בספטמבר • האנדרטה הלאומית לטיסה 93 • האנדרטה לזכר קרבנות אסון מגדלי התאומים (ירושלים) • הנפת הדגל בגראונד זירו • מגדלי התאומים (סרט) • טיסה 93 (סרט) • 11 בספטמבר (סרט) • פסטיבל הסרטים טרייבקה • צייטגייסט • הספירה • 9/11: בתוך חדר המלחמה של הנשיא |  |
| שונות | מרכז הסחר העולמי • מגדל החירות • מגדלי התאומים • גראונד זירו |  |
נתיב הטיסה של טיסה 11 של אמריקן איירליינס מרגע ההמראה ועד להתנגשות
נתיב הטיסה של טיסה 175 של יונייטד איירליינס מרגע ההמראה ועד להתנגשות
נתיב הטיסה של טיסה 77 של אמריקן איירליינס מרגע ההמראה ועד להתנגשות
נתיב הטיסה של טיסה 93 של יונייטד איירליינס מרגע ההמראה ועד להתרסקות
לחם מונבט

לחם מונבט העשוי מחיטה מלאה
לחם מונבט הוא סוג של לחם העשוי מדגנים מלאים שהורשו לנבוט (כלומר, לנבוט לפני הטחינה לקמח). ישנם כמה סוגים שונים של לחם דגנים מונבטים. חלקם עשויים בתוספת קמח; חלקם עשויים בתוספת גלוטן; וחלקם, כגון לחם איסיים ולחם יחזקאל (לאחר מתכון לחם עתיק שנמצא בתנ"ך ביחזקאל, ד', ט' או, לפי אחרים, יחזקאל, ד', ט"ו) עשויים עם מעט מאוד מרכיבים נוספים.
לחמים מונבטים מכילים את הדגן המלא והמונבט (הגרעין) של זרעים שונים. הם שונים מלחם לבן שכן לחמים לבנים עשויים מאנדוספרם חיטה טחון (לאחר הסרת הסובין והנבט). לחמי דגנים מלאים כוללים את הסובין, הנבט והאנדוספרם, ולכן מספקים יותר סיבים תזונתיים, ויטמינים וחלבונים. בלחמי דגנים מונבטים יש בערך אותה כמות של ויטמינים לגרם, ו-47% פחות גלוטן מלחם רגיל.
השוואה בין ניתוחים של הערכים התזונתיים מלמדת כי דגנים מונבטים מכילים כ-75% מהפחמימות, חלבון מעט גבוה יותר וכ-40% מהשומן בהשוואה לדגנים מלאים.
בנוסף לחיטה, לחמים מונבטים עשויים להכיל דגנים וקטניות, כמו דוחן, שעורה, שיבולת שועל, עדשים וסויה. לחם שעשוי ממערך של דגנים וקטניות יכול לספק סט שלם של חומצות אמינו, אבני הבניין של חלבונים. לחמים מונבטים עשויים להכיל מעט יותר מינרלים וחומרי תזונה מאשר לחמים שאינם מונבטים. מלבד זאת, הם מספקים הרבה יתרונות כמו לחמי דגנים מלאים על פני לחמי דגנים מזוקקים, כמו סיכון מופחת למחלות לב כלילית.
לחם איסיים הוא צורה פשוטה של לחם דגנים מונבטים העשוי מחיטה מונבטת ומוכן בטמפרטורה נמוכה. תומכי מזון גולמי לרוב אוכלים אותו לא מבושל או מחומם מעט.האיסיים, כת יהודית סגפנית ששגשגה מהמאה השנייה לפני הספירה ועד המאה הראשונה לספירה, מיוחסת את הטכניקה והמתכון הבסיסי ללחם האיסיים למרות מחסור בראיות מלומדים לטענה. הנבטה והכנה בטמפרטורה נמוכה מבטיחים את תכולת הוויטמין המקסימלית האפשרית למזון. הנבטה גם מפרקת את הלקטינים וחומרים אחרים שאנשים מסוימים עשויים להיות רגישים או אלרגיים אליהם.
ראו שם

לחם חיטה מלאה
הערות שוליים

↑  "Nutritive Value of Foods, Home and Garden Bulletin No. 72 (HG-72)". United States Department of Agriculture. 2002. נבדק ב-2012-01-12.
↑  "Wheat sprouts". International Specialty Supply. אורכב מ-המקור ב-2011-12-10. נבדק ב-2012-01-12.
↑  "Sprouted-grain breads: the facts". Los Angeles Times. 2009-10-12. נבדק ב-2012-01-12.
↑   (אורכב 22.06.2008 בארכיון Wayback Machine)
↑  "About Sprouted Flour & Related Info | Summers Sprouted Flour Co". Creatingheaven.net. אורכב מ-המקור ב-2023-06-03. נבדק ב-2013-05-26.
1 2 3  "The Benefits Of Essene Bread". Livestrong.Com. נבדק ב-2013-05-26.
אנדרו מקולום

| --- | --- |
אין תמונה חופשית
 לידה:  4 בספטמבר 1983 (בן 41) מחוז לוס אנג'לס, ארצות הברית 
 שם לידה:  Andrew Karem McCollum 
 מדינה:  ארצות הברית 
 השכלה:  אוניברסיטת הרווארד  בית הספר לחינוך של הרווארד 
 מעסיק:  מטא 
 
אנדרו מקולום (באנגלית: Andrew McCollum; נולד ב-4 בספטמבר 1983) הוא משקיע ואיש עסקים אמריקאי. מקולום הוא מייסד שותף של פייסבוק והמנכ"ל הנוכחי של פילו.
חינוך

מקולום למד באוניברסיטת הרווארד יחד עם מארק צוקרברג ואחרים בצוות המייסדים של פייסבוק. הוא עבד בחברה מפברואר 2004 ועד ספטמבר 2007. בתחילה, הוא עבד על Wirehog, תוכנית לשיתוף קבצים מבית היוצר של פייסבוק, יחד עם אדם דאנג'לו. מקולום חזר להרווארד קולג'י וסיים את לימודיו ב-2007 עם תואר ראשון במדעי המחשב. מאוחר יותר הוא קיבל תואר שני בחינוך מבית הספר לחינוך באוניברסיטת הרווארד
.
מקולום היה חבר בצוות של אוניברסיטת הרווארד שהתחרה בתחרות התכנות הבין-לאומית של האגודה ה-31 למכונות מחשוב בטוקיו, והגיע למקום השני בתחרויות האזוריות מאחורי המכון הטכנולוגי של מסצ'וסטס.
קריירה

מקולום היה המייסד השותף של JobSpice, שהיה כלי מקוון להכנת קורות חיים. נכון לשנת 2023 הוא עובד כיזם במגורים ב-New Enterprise Associates וב-Flybridge Capital Partners.
ב-20 בנובמבר 2014, מקולום הוכרז כמנכ"ל פילו חדש, במקומו של כריסטופר ת'ורפ.
חיים אישיים

מקולום נשוי לגרטשן סיסון.